CELEX: 32016R1007
Language: lt
Date: 2016-06-22 00:00:00
Title: 2016 m. birželio 22 d. Komisijos įgyvendinimo reglamentas (ES) 2016/1007 dėl leidimo naudoti amonio chloridą kaip atrajotojų, išskyrus mėsinius ėriukus, kačių ir šunų pašarų priedą (leidimo turėtojas – „Latochema Co Ltd“) (Tekstas svarbus EEE)

23.6.2016   
            
            
               LT
            
            
               Europos Sąjungos oficialusis leidinys
            
            
               L 165/10
            
         KOMISIJOS ĮGYVENDINIMO REGLAMENTAS (ES) 2016/1007
   2016 m. birželio 22 d.
   dėl leidimo naudoti amonio chloridą kaip atrajotojų, išskyrus mėsinius ėriukus, kačių ir šunų pašarų priedą (leidimo turėtojas – „Latochema Co Ltd“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti amonio chloridą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti amonio chloridą kaip atrajotojų, kačių ir šunų pašarų priedą, priskirtiną prie priedų kategorijos „zootechniniai priedai“;
            
         
               (4)
            
            
               leidimas naudoti šį priedą mėsiniams ėriukams jau buvo suteiktas Komisijos įgyvendinimo reglamentu (ES) Nr. 832/2012 (2);
            
         
               (5)
            
            
               Europos maisto saugos tarnyba (toliau – Tarnyba) 2015 m. gruodžio 4 d. priimtoje nuomonėje (3) padarė išvadą, kad siūlomomis naudojimo sąlygomis amonio chloridas nedaro nepageidaujamo poveikio gyvūnų sveikatai, žmonių sveikatai arba aplinkai ir kad jį naudojant gali sumažėti šlapimo pH vertė. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;
            
         
               (6)
            
            
               amonio chlorido vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą amonio chloridą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 22 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  2012 m. rugsėjo 17 d. Komisijos įgyvendinimo reglamentas (ES) Nr. 832/2012 dėl leidimo naudoti amonio chlorido preparatą kaip mėsinių ėriukų pašarų priedą (leidimo turėtojas – Latochema Co Ltd) (OL L 251, 2012 9 18, p. 27).
   
      (3)  EFSA Journal 2016; 14(1):4352.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg priedo/kg visaverčio pašaro, turinčio 12 % drėgmės
               
            
                  
                     Zootechninių priedų kategorija. Funkcinė grupė: kiti zootechniniai priedai (šlapimo pH mažinimas)
                  
               
            
                  4d7
               
               
                  „Latochema Co. Ltd“
               
               
                  Amonio chloridas
               
               
                  
                     Priedo sudėtis
                  
                  Amonio chloridas ≥ 99,5
                  Kieto pavidalo
                  
                     Veikliosios medžiagos apibūdinimas
                  
                  Amonio chloridas ≥ 99,5 %
                  NH4Cl CAS Nr.: 12125–02–9
                  Natrio chloridas ≤ 0,5 %
                  Pagamintas cheminės sintezės būdu
                  
                     Analizės metodas
                      (1)
                  
                  Amonio chlorido pašarų priede kiekybinis nustatymas: titravimas su natrio hidroksidu (Europos farmakopėjos monografija 0007) arba titravimas su sidabro nitratu (JECFA monografija „amonio chloridas“).
               
               
                  Atrajotojai, išskyrus mėsinius ėriukus
               
               
                  —
               
               
                   
               
               
                  10 000  ne ilgesniam nei trijų mėnesių šėrimo laikotarpiui
                  5 000  ilgesniam nei trijų mėnesių šėrimo laikotarpiui
               
               
                  
                              1.
                           
                           
                              Priedas maišomas su pašarais kaip premiksas.
                           
                        
                              2.
                           
                           
                              Priedo ir premiksų naudotojams pašarų ūkio subjektai nustato veikimo procedūras ir atitinkamas organizacines priemones, kad būtų išvengta pavojaus, susijusio su įkvėpimu, sąlyčiu su oda ir sąlyčiu su akimis. Jei šiomis procedūromis ir priemonėmis negalima iki priimtino lygio sumažinti pavojaus, priedas ir premiksai turi būti naudojami su tinkamomis asmens apsaugos priemonėmis.
                           
                        
                              3.
                           
                           
                              Įvairių šaltinių amonio chlorido mišinys neturi viršyti didžiausios leidžiamosios koncentracijos lygio visaverčiuose atrajotojų, kačių ir šunų pašaruose.
                           
                        
               
                  2026 m. liepos 13 d.
               
            
                  Katės
                  Šunys
               
               
                  5 000 
               
            
         (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports